Sturla Brandth Grøvlen

Sturla Brandth Grøvlen (født 11. mars 1980 i Trondheim) er en norsk filmfotograf. Frem til 2013 stavet han mellomnavnet sitt Brandt. Han bor og arbeider i København. Ved Filmfestivalen i Berlin (Berlinalen) i 2015 ble han tildelt Sølvbjørnen for fremragende kunstnerisk prestasjon, for filmfoto på spillefilmen En natt i Berlin.


== Oppvekst og utdannelse ==
Grøvlen vokste opp på Kattem og Lundåsen i Trondheim. Han studerte filmhistorie og filmteori ved Høgskolen i Lillehammer i studieåret 2000–2001. Deretter studerte han ved European Film College i Ebeltoft. Han studerte fotografi ved Kunst- og designhøgskolen i Bergen fra 2003 til 2006. I årene 2007–2011 studerte han film ved Den Danske Filmskole i København.


== Kunstnerisk virke ==
Ved Filmfestivalen i Berlin (Berlinalen) i 2015 ble han tildelt Sølvbjørnen for fremragende kunstnerisk innsats for fotograferingen i filmen En natt i Berlin (2015), tysk originaltittel Victoria, som ble regissert av Sebastian Schipper. Filmen har 140 minutter med én takning, uten klipp. Victoria var Grøvlens andre langfilm som fotograf. Han var også fotograf på den islandske filmen Hrútar (norsk tittel Stabukker) som hadde premiere i 2015 og vant publikumsprisen på Tromsø Internasjonale Filmfestival i 2016.I januar 2021 ble han tildelt Liv Ullmann-prisen for sin innsats som toneangivende fotograf både i nordisk og internasjonal film. Han vant Sven Nykvist-prisen under Göteborg filmfestival i 2022 for filmingen til Eskil Vogts film De uskyldige og Amandaprisen 2022 i klassen beste foto for samme film.


=== Filmografi ===
Per 2020 har Grøvlen vært filmfotograf på følgende kinofilmer og fjernsynsproduksjoner:

2021 De uskyldige – regi: Eskil Vogt
2020 Et glass til, regi: Thomas Vinterberg
2020 Wendy – regi: Behn Zeitlin
2020 Shirley
2019 On the Inside of a Military Dictatorship (dokumentar)
2018 Før frosten
2018 Kina (kortfilm)
2017 Last and First Men
2017The Discovery
2016 Pistol (kortfilm)
2016 Red Hot Chili Peppers: Go Robot (video, kort)
2016 Hjartasteinn
2016 Shelley
2015 Home Sweet Home (tv-dokumentarfilm)
2015 Riders (kortfilm) (director of photography)
2015 Stabukker
2015 Kunstnerens Lærling (TV-serie)
2015/II En natt i Berlin
2014 Ártún (kortfilm)
2014/I I Am Here
  Kødkataloget (TV-serie) (5 episoder, 2014) (director of photography - 1 episode, 2014)
- Elsk mens du tør det (2014)
- Hello New Mommy (2014)
- #ekskone (2014)
- Jeg vil ikke i det hul (2014)
- Sugar Tits (2014) ... (director of photography)2014 Lubich & Davidsen (video, kort)
2014/I The Agreement (dokumentar)
2013 Et Dukkehjem (kortfilm)
2012 Turbo (kortfilm) (som Sturla Brandt Grøvlen)
2012 Ung for evigt (kortfilm) (som Sturla Brandt Grøvlen)
2012 Touch of Magic (kortfilm) (director of photography - som Sturla Brandt Grøvlen)
2011 Før stormen (kortfilm) (som Sturla B. Grøvlen)
2011 M for Markus (kortfilm)
2011/II Karim (kortfilm) (director of photography - som Sturla Brandt Grøvlen)
2010/I Venus (kortfilm)
2010/I Stefan (kortfilm) (som Sturla B. Grøvlen)
2009 The Gentlemen (dokumentar, kortfilm) (som Sturla B. Grøvlen)


== Referanser ==


== Eksterne lenker ==
(en) Offisielt nettsted 
(en) Sturla Brandth Grøvlen på Internet Movie Database 
(sv) Sturla Brandth Grøvlen i Svensk Filmdatabas 
(da) Sturla Brandth Grøvlen på Filmdatabasen 
(da) Sturla Brandth Grøvlen på danskefilm.dk 
(fr) Sturla Brandth Grøvlen på Allociné 
(en) Sturla Brandth Grøvlen på AllMovie 
(en) Sturla Brandth Grøvlen hos Rotten Tomatoes 
(en) Sturla Brandth Grøvlen hos The Movie Database